b'\n_START_ARTICLE_\nKHL:n varaustilaisuus 2012\n_START_PARAGRAPH_\nKHL:n varaustilaisuus 2012 oli KHL-liigan nelj\xc3\xa4s varaustilaisuus. Se j\xc3\xa4rjestettiin 26. toukokuuta 2012 T\xc5\xa1eljabinsk Arenalla, T\xc5\xa1eljabinskissa. Tilaisuudessa 26 joukkuetta varasi viidell\xc3\xa4 kierroksella yhteens\xc3\xa4 166 pelaajaa. Varaustilaisuuden ensimm\xc3\xa4inen varaus puolustaja Denis Aleksandrov._NEWLINE_Varaustilaisuun s\xc3\xa4\xc3\xa4nt\xc3\xb6jen mukaan varatut pelaajat olivat i\xc3\xa4lt\xc3\xa4\xc3\xa4n 17\xe2\x80\x9321 -vuotiaita, eik\xc3\xa4 he ole pelanneet kuluneella kaudella KHL, VHL tai MHL-sarjoissa. Lis\xc3\xa4ksi kaikki muut joukkueet paitsi Vitjaz T\xc5\xa1ehov sek\xc3\xa4 ulkomaalaiset joukkueet saivat halutessaan suojata viisi kappaletta omiin junioripelaajiinsa kohdistunutta varausta. Varaus j\xc3\xa4\xc3\xa4 t\xc3\xa4ll\xc3\xb6in mit\xc3\xa4tt\xc3\xb6m\xc3\xa4ksi, pelaaja pysyy joukkueessaan ja varannut joukkue saa uuden varausvuoron. Lento-onnettomuudessa edustusjoukkueensa menett\xc3\xa4neen Lokomotiv Jaroslavlin junioreja ei saanut varata lainkaan.'